OpenLLM-France/wikimedia huggingface dataset:
# Ana Díaz-Plaja Taboada

Ana Díaz-Plaja Taboada (Barcelona, 1951 - 23 de maig de 2023) va ser una professora universitària catalana.
Llicenciada en Filologia Hispànica per la Universitat Autònoma de Barcelona el 1975, i doctora en Ensenyament de les Llengües i la Literatura per la Universitat de Barcelona, des del 1980 va ser professora a la UB, on va exercir com a professora titular de Literatura Infantil i Juvenil i Didàctica de la Llengua i la Literatura de la Facultat d'Educació fins a la seva jubilació el 2013. Posteriorment, va ser professora honorífica del Departament d'Educació de la mateixa universitat. Va participar en nombrosos cursos i congressos i va publicar molts articles i llibres sobre literatura infantil i juvenil. Era acadèmica corresponent de la Reial Acadèmia de Bones Lletres de Barcelona i directora del Fons Guillem Díaz-Plaja.
L'any 2022, juntament amb Jaume Forés Juliana, guanyà el XXI Premi Aurora Díaz-Plaja ex aequo amb un article sobre el teatre infantil.

## Referències

* 1 2 «Ana Díaz-Plaja i Jaume Forés Juliana guanyen el XXI Premi Aurora Díaz-Plaja». Associació d'Escriptors en Llengua Catalana (AELC), 19-09-2022 [Consulta: 26 maig 2023].
* ↑ «Traspàs de la professora Ana Díaz-Plaja Taboada». Facultat d'Educació UB, 24-05-2023. [Consulta: 26 maig 2023].
* ↑ «Ana Díaz-Plaja i Jaume Forés Juliana guanyen el XXI Premi Aurora Díaz-Plaja ex aequo». La República, 19-09-2022 [Consulta: 26 maig 2023].
# Felip de Cruïlles de Peratallada

Felip de Cruïlles de Peratallada fou el un baró de Cruïlles i senyor de Torrent mort l'any 1798.
El 25 de març de 1770 fou investit pel rei Carles III amb el títol de marquès de castell de Torrent, sent així el primer marqués del Castell de Torrent, baró de Cruïlles, Peratallada i Fitor. Es casà amb Mariàngela de Farners-Cartellà.

## Bibliografia

* Gran Enciclopèdia Catalana, volum 5, pàgina 786, vegeu l'arbre genealògic d'aquesta pàgina. ISBN 84-300-5737-4 (volum 5); Dipòsit legal B.42775 - 1968 (V).
# Teorema de Crofton

En matemàtiques, el teorema de Crofton (o fórmula de Crofton), en honor del matemàtic britànic Morgan Crofton (1826-1915) qui la va enunciar per primera vegada, és un resultat clàssic en probabilitat geomètrica que permet calcular el valor mitjà sense haver de recórrer a la resolució de complicades integrals definides.

## Definició

Siguin els $n$ punts $\xi _{1},...,\xi _{n}$, aleatòriament distribuïts en un domini $S$ i sigui $H$ un event que depèn de la posició dels $n$ punts;
Sigui $S'$ un domini estrictament més petit que $S$ però contingut en el seu interior i sigui $\delta S$ la part de $S$ no continguda dins de $S'$; aleshores
    $\delta P[H]=n(P[H\xi _{1}\in \delta S]-P[H]s^{-1}\delta s$
en la que $P[H]$ és la probabilitat del event $H$; $s$ és la mida de $S$ i $\delta s$ és la mida de $\delta S$.

## Referències

* ↑ Solomon, pàgina 97.
* ↑ Solomon, pàgina 99. Fórmula 5.14
* ↑ Weisstein, MathWorld

## Bibliografia

* Seneta, Eugene; Parshall, Karen Hunger; Jongmans, François «Nineteenth-Century Developments in Geometric Probability: J. J. Sylvester, M. W. Crofton, J.-É. Barbier, and J. Bertrand» (en (anglès)). Archive for History of Exact Sciences, Vol. 55, Num. 6, 2001, pàg. 501-524. DOI: 10.1007/s004070100038. ISSN: 0003-9519.
* Solomon, Herbert. Geometric Probability (en (anglès)). SIAM, 1978. ISBN 9781611970418.

## Enllaços externs

* Weisstein, Eric W. «Crofton's Formula». MathWorld--A Wolfram Web Resource. [Consulta: 2 abril 2017].
# Marvelous Nakamba

Marvelous Nakamba (19 de gener de 1994) és un futbolista professional zimbabués que juga com a centrecampista pel Luton Town FC anglès i per l'equip nacional zimbabuès.

## Referències

* 1 2 «Marvelous Nakamba: Overview». Premier League. [Consulta: 17 agost 2019].

## Enllaços externs

* Marvelous Nakamba al web del Luton Town F.C.
* Marvelous Nakamba – Fitxa i estadístiques a la UEFA
* Marvelous Nakamba a National-Football-Teams.com (anglès)
* Marvelous Nakamba, Fitxa a Soccerway
# Carrer Méndez Núñez

El Carrer Méndez Núñez és una obra de Tarragona protegida com a Bé Cultural d'Interès Local.

## Descripció

És un carrer de l'eixample de Tarragona que manté encara la tipologia constructiva pròpia del segle xix i conserva gairebé inalterada l'estructura urbanística d'aquest moment.

## Referències

* ↑ «Carrer Méndez Núñez». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 24 agost 2021].
# Novale

Novale (en cors A Nuvale) és un municipi francès, situat a la regió de Còrsega, al departament d'Alta Còrsega. L'any 1999 tenia 69 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 86 | 96 | 91 | 89 | 68 | 69 |

## Administració

Llista d'alcaldes :
| Període | Identitat | Partit | Qualitat |
| 2008- | François Casabianca | | |
# Antoni Puchades i Casanova

Antoni Puchades i Casanova (Sueca, Ribera Baixa, 4 de juny de 1925 - 24 de maig de 2013) fou un futbolista valencià.
Jugava de centrecampista defensiu i tota la seua carrera professional va transcórrer al València CF. Es va retirar als 33 anys per problemes de ciàtica, desvinculant-se del món del futbol.

## Internacional

Va ser internacional amb la selecció espanyola en 23 ocasions. Va disputar tots els partits del Mundial del Brasil 1950, on Espanya va quedar en quart lloc. A més, va ser inclòs a l'equip ideal del campionat.

## Clubs

* SE Sueca
* CE Mestalla - 1944-1946
* València CF - 1946-1958 - Primera divisió – 256 partits i 4 gols.

## Partits

Al llarg de la seua carrera va disputar els següents partits:
* Primera divisió: 257 partits i 4 gols
* Copa del Rei: 39 partits i 2 gols
* Copa Eva Duarte Perón: 2 partits
* Copa de Fires: 2 partits

## Palmarès

* 1 Lliga - València CF - 1946-47
* 2 Copes del Rei - València CF - 1949 i 1954

## Distincions individuals

* Membre de l'equip ideal del Mundial del Brasil 1950

## Referències

* ↑ «Obituari Puchades al Levante». Levante-EMV, 24-05-2013.
* 1 2 3 «Mor Antonio Puchades, icona del València» (en castellà). El País. [Consulta: 24 maig 2013].

## Enllaços externs

* Puchades en www.lfp.es
# Mariona Aubert i Torrents

Mariona Aubert Torrents (Sant Quirze de Besora, Osona, 4 de maig de 1983) és una biatleta i esquiadora catalana, especialitzada en proves de fons.
Guàrdia civil de professió, va començar a competir professionalment l'any 2002, participant en diferents proves internacionals de biatló i d'esquí de fons. A nivell estatal, va aconseguir quatre campionats d'Espanya de biatló i va ser diverses vegades subcampiona d'Espanya d'esquí de fons.

## Palmarès

* 4 Campionat d'Espanya de biatló: 2002, 2003, 2004, 2005

## Referències

* ↑ «Mariona Aubert i Torrents». Enciclopèdia de l'esport català. Barcelona: Grup Enciclopèdia Catalana.
* ↑ «"Competí muchos años y por eso conseguí superar las pruebas físicas"» (en castellà). Heraldo de Aragón, 09-07-2010. [Consulta: 18 setembre 2020].

## Enllaços externs

* Fitxa de Mariona Aubert - FIS (anglès)
* Fitxa de Mariona Aubert - RFEDI
# Riera de Caldes

La riera de Caldes, també anomenada riera de les Elies en el seu curs alt, és un curs d'aigua vallesà afluent per la dreta del Besòs. Neix vora Gallifa, al peu dels cingles de Sant Sadurní, per la confluència de les rieres de la Roca i de Gallifa. Després de travessar l'estret de les Elies entra a la plana del Vallès i passa per les poblacions de Caldes de Montbui, Palau-solità i Plegamans, Santa Perpètua de Mogoda i finalment desemboca al Besòs entre Mollet i la Llagosta després d'haver recorregut prop de 22 quilòmetres. Té una conca hidrogràfica de 111 km² i un cabal mitjà de 0,25 m³/s al seu pas per la Florida.
Ha estat subjecte de restauració ambiental durant els anys 2008-2012, sent actualment un espai natural d'interès ambiental i social en vies de recuperació.
Cal destacar la participació ciutadana en iniciatives diverses com, per exemple, el Projecte Rius. L'Ajuntament de Palau-solità i Plegamans hi ha realitzat treballs d'eliminació de plantes invasores, com la canya americana i la cortadèria, mirant de facilitar a la vegada la proliferació del canyís i dels joncs autòctons. A la vegada és membre de la Xarxa de Custòdia del Territori i intenta establir acords de custòdia del territori per a poder garantir la participació de les iniciatives privades en aquest projecte de recuperació, anomenat Projecte Riera Viva.
Pel que fa a l'avifauna, s'hi ha pogut veure l'ànec collverd, el bernat pescaire, el blauet, el martinet, la polla d'aigua i l'esplugabous. També va millorant lentament la vegetació de ribera formant petits hàbitats per als amfibis i refugi per a les aus.

## Principals Afluents

| Afluents per la dreta: Riera de Gallifa Riera de Sant Sebastià Riera de Codonys Torrent d'en Baell Riera de Sentmenat Torrent de ca n'Oller | Afluents per l'esquerra: Riera de la Roca Torrent del Prat de Baix Torrent de Can Camp Torrent Sec de les Arenes |

## Referències

* ↑ «Riera de Caldes». GEC. [Consulta: 22 abril 2019].
* ↑ «Subconca de la riera de Caldes». Consorci Besòs-Tordera. [Consulta: 22 abril 2019].
* ↑ «Recuperant la riera de Caldes». El Calderí, 24-04-2018 [Consulta: 22 abril 2019].
# Tarassóvskaia

Tarassóvskaia (en rus: Тарасовская) és un poble de la República de Komi, a Rússia, segons el cens del 2010 tenia 111 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Farim

Farim és una vila i un sector de Guinea Bissau, capital de la regió d'Oio. Té una superfície 1.532 kilòmetres quadrats. En 2008 comptava amb una població de 48.465 habitants, dels que 6.405 viuen al nucli urbà.

## Història

Farim fou fundada el 1641 pel capità major de Cacheu, qui va reclutar lançados del riu Geba per anar a on serien menys vulnerables als atacs de les tribus africanes. El nom deriva de farim, el títol dels governants locals malinkes. Per la seva banda, malinkes i soninkes anomenaren l'assentament el Tubabodaga ("poble dels blancs"). Estava ben situat com a port, ja que el riu era navegable pels vaixells des de Cacheu.
Esdevingué un presídio (guarnició) malgrat una ordre datada el 10 de novembre de 1696, en reacció a un atac anticipat de la propera Canico. La zona es va mantenir tranquil·la en general, i les defenses es van deteriorar gradualment. Va ser un punt de suport contra Oio en 1897 i 1902. Farim va començar a créixer de debò en la dècada de 1910, quan s'hi instal·laren més de vint empreses comercials, i va esdevenir ciutat (vila) en 1918. En 1925 esdevingué centre comercial i experimentà un influx de comerciants libanesos i sirians pel cacauet i la fusta. La seva economia es va veure força malmesa en la dècada del 1960 i 1970 per la guerra d'independència de Guinea Bissau. L'1 de novembre 1965 es produí un enfrontament amb militants del moviment clandestí PAIGC en la que van morir 20 persones i més de 70 van resultar ferides.

## Referències

* ↑ Repartition geographique des communautés
* ↑ «Dada de statoids.com».
* ↑ geohive

## Bibliografia

* Richard Andrew Lobban, Jr. and Peter Karibe Mendy, Historical Dictionary of the Republic of Guinea-Bissau, 3rd ed. (Scarecrow Press, 1997 ISBN 0-8108-3226-7) pp. 160–163
# Maximilià de Saxònia

Maximilià de Saxònia (Dresden 1759 - 1838), Duc de Saxònia i membre de la casa reial dels Wettin.

## Orígens familiars

Nascut el 13 d'abril de l'any 1759 al Palau Reial de Dresden essent fill de l'elector Frederic Cristià I de Saxònia i de la princesa Maria Antònia de Baviera. El príncep era net per via paterna del rei-elector Frederic August II de Saxònia-Polònia i de l'arxiduquessa Maria Josepa d'Àustria mentre que per via materna ho era de l'emperador Carles VII, emperador romanogermànic i de l'arxiduquessa Maria Amàlia d'Àustria.

## Núpcies i descendents

El 9 de maig de l'any 1792 es casà amb la princesa Carolina de Borbó-Parma, filla del duc Ferran I de Parma i de l'arxiduquessa Maria Amàlia d'Àustria. La parella tingué onze fills:
* SAR la princesa Maria Amàlia de Saxònia, nascuda el 1794 i morta el 1870 a Dresden.
* SAR la princesa Maria Ferranda de Saxònia, nascuda a Dresden el 1796 i morta el 1865 a Viena. Es casà amb el gran duc Ferran III de Toscana.
* SM el rei Frederic August II de Saxònia, nascut a Dresden el 1797 i mort el 1854. Es casà en primeres núpcies amb l'arxiduquessa Maria Carolina d'Àustria i en segones núpcies amb la princesa Maria Anna de Baviera.
* SAR el príncep Clemens de Saxònia, nascut el 1798 a Dresden i mort el 1824.
* SAR la princesa Maria Anna de Saxònia, nascuda el 1799 a Dreden i morta el 1832 a Florència. Es casà amb el gran duc Leopold II de Toscana.
* SM el rei Joan I de Saxònia, nascut a Dreden el 1801 i mort el 1873 a la capital saxona. Es casà amb la princesa Amàlia Augusta de Baviera.
* SAR la princesa Maria Josepa de Saxònia, nascuda a Dresden el 1803 i morta el 1829 a Madrid. Es casà amb el rei Ferran VII d'Espanya.
A la mort de la seva esposa es tornà a casar amb la princesa Maria Lluïsa de Borbó-Parma de la qual no tingué fills.
L'any 1830 per tal de facilitar l'ascens al tron saxó del seu fill renuncià als seus drets dinàstics a la Corona de Saxònia en favor de la seva descendència.
# Castlerea

Castlerea (en gaèlic irlandès An Caisleán Riabhach) és una vila d'Irlanda, al comtat de Roscommon, a la província de Connacht. Castlerea podria provenir de l'irlandès Caisleán Riabhach (castell tigrat) o Caisleán Rí (castell del rei). La vila es troba als marges del riu Suck i del riu Francis, ambdós tributaris del riu Shannon.

## Història

Clonalis House, que es troba a l'oest de la ciutat, fou el casal dels Ó Conchubhair Donn (O'Connor), els darrers grans reis d'Irlanda i que afirmen ser descendents de Federach el Just (75 aC). La mansió fou construïda en 1878 i té 45 habitacions; allí es guarda una gran col·lecció de records de la família. El 1871 tenia 1.146 habitants.
En el segle xvii les terres dels O'Connor foren expropiades i entregades a Theophilus Sandford, que cap al 1640 va construir Castlerea House allí on hi havia el casal dels O'Connor, juntament amb una destil·leria i una cerveseria. La propietat fou adquirida durant el segle XX per la Irish Land Comission i actualment bona part és un parc públic.
L'11 de juliol de 1921 van disparar al carrer Saint Patrick contra el sergent del RIC James King, qui va morir poc després degut a les ferides. En acabar el dia es va decretar una guerra entre les tropes britàniques i l'Exèrcit Republicà Irlandès, de manera que fou l'últim mort a trets de la Guerra angloirlandesa.

## Agermanaments

* Solac de Mar
* Newark (Nova Jersey)

## Personatges il·lustres

* Douglas Hyde
* William Wilde

## Galeria d'imatges

* Mercat de ramat

## Clima

Tabla climàtica :
| | Gan | Feb | Mar | Abr | Mai | Jun | Jul | Ago | Set | Oct | Nov | Des | Any |
| Mitjana de la temperatura màxima diària (°C) | 10 | 11 | 12 | 14 | 18 | 20 | 23 | 23 | 19 | 16 | 12 | 11 | 15.75 |
| Mitjana de la temperatura mínima diària (°C) | -3 | -2 | 0 | 1 | 4 | 7 | 9 | 8 | 6 | 3 | 0 | 0 | 2.75 |
| Mitjana de pluges (mm) | 80 | 50 | 60 | 50 | 60 | 60 | 60 | 80 | 70 | 80 | 70 | 80 | 800 |
| Font: Yahoo! Weather ||||||||||||||

## Referències

* ↑ Chronology of Irish History 1919 - 1923 Arxivat 2007-03-11 a Wayback Machine., Dublin City University
# Tsariovo-Zàimisxe

Tsariovo-Zàimisxe - Царёво-Займище (rus) - és un poble de l'óblast de Smolensk, a Rússia. Es troba a la via històrica entre Smolensk i Moscou, a l'oest de Viazma.
Al segle xvii el poble fou un lloc on els viatgers de Moscou eren examinats pels oficials duaners i la policia moscovita. Una fortalesa feta de fusta que hi havia al poble fou ocupada per les tropes poloneses durant el Període Tumultuós. El 1812 fou el lloc on el comandant en cap Mikhaïl Kutúzov s'uní a l'exèrcit rus que lluitava contra Napoleó Bonaparte.
# Sinagoga Jaim Pinto

La sinagoga Jaim Pinto, és un indret històric d'Essaouira, al Marroc, que anteriorment va ser una ciutat coneguda com a Mogador. El temple va ser la llar i la sinagoga del rabí Jaim Pinto. Encara que ja no hi ha una comunitat jueva a Essaouira, l'edifici és una sinagoga activa, utilitzada pels peregrins o els grups de turistes jueus que visiten la ciutat. La sinagoga està en la segona planta, en un edifici de tres plantes, amb un pati, situat dins dels murs de la ciutat antiga, i que conté la llar del rabí i l'oficina. L'edifici és de guix blanc i maçoneria. La sinagoga consisteix en una gran sala. Hi ha dues seccions per a les dones, una s'estén a través del pati, i l'altra es troba en la tercera planta, ambdues disposen de finestres, des d'on es pot observar la sinagoga. La sala de la sinagoga necessitava una reparació i una modernització, acabar el sostre i les columnes cabdals, pintar la fusta de l'arc de la Torà, i la bimah de color blau.

## Referències

* ↑ Zack, Joel, The Synagogues of Morocco; An Architectural and Preservation Survey, Jewish Heritage Council and World Monuments Fund, New York, 1992, pp. 23 ff.
# Julien Moineau

Julien Moineau (Clichy-sur-Seine, 27 de novembre de 1903 - La Teste, 14 de maig de 1980) va ser un ciclista francès que fou professional entre 1927 i 1937. Era el pare del també ciclista Alain Moineau. En el seu palmarès destaquen tres etapes al al Tour de França, el Gran Premi Wolber de 1927 i la París-Tours de 1932.

## Palmarès

* 1927
** 1r de la París-Le Havre
** 1r del Critérium National de Printemps
** 1r del Circuit de Bourbonnais
** 1r del Circuit de la Borgonya
** 1r al Gran Premi Wolber, formant part de l'equip Alleluia
* 1928
** Vencedor d'una etapa al Tour de França
* 1929
** 1r del Circuit de la Mayenne
** Vencedor d'una etapa al Tour de França
* 1930
** 1r de la París-Limoges
** 1r del Circuit de Bassin d'Arcachon
** 1r del Circuit de Forez
* 1931
** 1r de l'Arcachon-Biarritz
** 1r del Premi de Lomagne
* 1932
** 1r de la París-Tours
** 1r de la París-Limoges
* 1933
** 1r de la París-Limoges
** 1r del Gran Premi de les Estacions Termals de Cominges
* 1935
** Vencedor d'una etapa al Tour de França

## Resultats al Tour de França

* 1927. 8è de la classificació general
* 1928. 17è de la classificació general i una victòria d'etapa
* 1929. Abandona (17a etapa) i una victòria d'etapa
* 1932. 25è de la classificació general
* 1935. 30è de la classificació general i una victòria d'etapa

## Referències

* 1 2 «MOINEAU Julien». [Consulta: 2 setembre 2024].
* ↑ «Palmarès de Julien Moineau (Fra)». [Consulta: 2 setembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Julien MOINEAU» (en italià). [Consulta: 2 setembre 2024].

## Enllaços externs

* Palmarès de Julien Moineau
# Morat (color)

El morat és el mateix color que el de la fruita de la qual pren el nom, la móra de l'esbarzer o la móra de l'arbre morera. També aquest color és semblant al lila.
Mostra del color morat:

## Heràldica

El morat en heràldica és un color entre el gules i el porpra. És considerat com una taca o esmalt secundari.

## Vexil·lologia

En vexil·lologia el morat (mulberry en anglès) és un color molt arrelat. A causa de l'observació de draps vells i deteriorats per la intempèrie, aquesta tonalitat s'ha confós contínuament amb altres colors com l'indi, el porpra, el violat i el carmesí.
En el sistema cromàtic internacional Pantone, tonalitats acceptables per al morat són el 241 o el 675 i les seves gammes més fosques.
| pantone 241 | pantone 242 | pantone 675 | pantone 676 |
Nota: Aquests tons són merament aproximatius i no tracten de representar fidelment les posiciones corresponents de la gamma Pantone.

## Vegeu també

* Llista de colors.

## Referències

* ↑ Colors
* ↑ «Wellington House - your source for Stahls' and sign vinyl products». Arxivat de l'original el 2007-09-18. [Consulta: 4 octubre 2008].
# Maximilià de Tebessa

Maximilià de Tebessa és un màrtir i sant cristià nascut l'any 274. Per la condició de militar del seu pare, Fabi Víctor, va ser obligat a incorporar-se a l'exèrcit romà als 21 anys. En rebutjar-ho per la seva condició de cristià (davant el procònsol de Numídia Cassi Dion) va ser condemnat a mort i decapitació el 12 de març de 295 a la ciutat de Tebessa (Algèria). Ha estat exalçada la figura de sant Maximilià com el primer objector de consciència.

## Referències

* ↑ Catholic Encyclopedia, New York: Robert Appleton Company, 1913.
* ↑ Richard Alston, Soldier and Society in Roman Egypt, Londres i Nova York: Routledge, 1995, ISBN 0-415-12270-8, p 149.

## Enllaços externs

* The Origin of the Cult of St. Maximilian
* The Passion of St. Maximilan of Tebessa
* «Maximilian». A: Charles Herbermann. Catholic Encyclopedia. Nova York: Robert Appleton Company, 1913.
* Facultat de Teologia de Catalunya. Actes de màrtirs. Edicions Proa - Fundació Enciclopèdia Catalana, 1991, p. 125-128. ISBN 84-7739-203-X.
# Castledermot

Castledermot (en gaèlic irlandès Diseart Diarmad que vol dir "Ermita de Diarmad") és una vila d'Irlanda, al comtat de Kildare, a la província de Leinster. Es troba a 47 kilòmetres de Dublín i a 10 kilòmetres de Carlow. Pel poble passa la carretera N9 de Dublín a Waterford. La ciutat és travessada pel riu Lerr (un afluent del riu Barrow, el segon riu més llarg d'Ireland).

## Demografia

La població de la vila era de 887 habitants segons el cens de 2006, un 22% més alt que la xifra registrada en 2002. L'augment de població es deu a la seva proximitat a Dublín.

## Llocs d'interès

A la vila hi ha les restes d'una torre rodona, dues creus altes de granit ben conservades i les ruïnes d'un convent franciscà, a 5 kilòmetres del castell de Kilkea, antiga residència del duc de Leinster, però que ara és un hotel i una granja. El castell fou construït per l'anglonormand Hugh de Lacy en 1180, i més tard va passar als Fitzgerald. Es deia que Gerald FitzGerald, 11è comte de Kildare, havia practicat la màgia al castell de Kilkea, el que li va valer el sobrenom de "el comte bruixot".

## Història

El Parlament irlandès més antic que es coneix es va reunir a Castledermot el 18 de juny de 1264. A més, la finestra intacte més antic d'Europa Occidental es pot trobar a la ciutat, formant part de les ruïnes d'un convent franciscà. Sant Llorenç O'Toole (1128 - 1180) o Lorcan Ua Tuathail, va néixer a Castledermot.
Pel juliol de 1903 la Copa Gordon Bennett passà per Castledermot.

## Referències

* ↑ Census 2006 - Preliminary